- Mike har ikke indfriet vores forventninger om at være en af ligaens bedste backer, så beslutningen er af ren sportslig karakter, siger direktør for Aalborg Pirates, Frederik Åkesson. Klubben har været tilfreds med canadierens engagement og personlighed og ønsker ham held og lykke i sin videre karriere. - Vi lægger vægt på, at importspillere kan bidrage med en masse sportsligt. Ellers er der ikke nogen grund til at have dem, siger direktør Frederik Åkesson. Afskeden med Mike Wilson betyder, at Aalborg Pirates vil undersøge muligheden for at tilknytte en ny back. - Ud fra vores økonomiske formåen vil vi undersøge markedet og se, om det er muligt at tilknytte en back med de sportslige kvaliteter, som vi mener er nødvendige for at styrke truppen, siger direktør Frederik Åkesson. Aalborg Pirates indleder den nye sæson fredag d. 20 september, hvor klubben spiller ude mod Rungsted Ishockey.
Mike Wilson er færdig i Aalborg Pirates. Klubben har valgt at ophæve kontrakten med den 26-årige canadier, som kom til det nordjyske i sommerpausen. Det skriver klubben i en pressemeddelelse.